**PIELIKUMS**

Balvu novada Domes

2020.gada 20.marta lēmumam

(sēdes protokols Nr.4,5.§)

****

**LATVIJAS REPUBLIKA**

**BALVU NOVADA PAŠVALDĪBA**

**TILŽAS VIDUSSKOLA**

Reģ.Nr.4213900439, Raiņa iela 15, Tilžas pagasts, Balvu novads, LV – 4572,

tālrunis +371 64563865, e-pasts: tilzavsk@balvi.lv

Attīstības plāns

2019.-2022.gadam

**Tilžas vidusskolas vispārīgs raksturojums**

Tilžas vidusskola (turpmāk tekstā - Skola) ir Balvu novada domes dibināta pašvaldības vispārējās vidējās izglītības iestāde, kura īsteno pirmsskolas izglītības, pamatizglītības, vispārējās vidējās izglītības, vispārējās vidējās izglītības profesionāli orientētā virziena programmas

(valsts aizsardzība, komerczinības) un interešu izglītības programmas. Skolas darbības pamatvirziens ir izglītojoša un audzinoša darbība.

Skolas darbības tiesiskais pamats ir Izglītības likums, Vispārējās izglītības likums, Skolas nolikums un citi izglītības iestāžu darbību reglamentējošie normatīvie akti.

Mācību process Tilžas vidusskolas 1.-12.klasēm tiek īstenots Balvu novada Tilžas pagasta Tilžā, Raiņa ielā 15, bet pirmsskolas izglītības programmas īstenošanas vietas ir Balvu novada Vectilžā, Sporta ielā 1 un Balvu novada Tilžas pagasta Tilžā, Dārza ielā 1, jo 2019.gada 1.septembrī Tilžas pirmsskolas izglītības iestāde tika pievienota Tilžas vidusskolai.

Tilžas vidusskola atrodas Balvu novada Tilžas pagasta Tilžas ciemā - 32 km no novada centra. Skola īsteno vidējo izglītību kopš 1955. gada un piedāvā izglītības pakalpojumus Tilžas, Vectilžas un Krišjāņu pagasta iedzīvotājiem, kā arī citu pagastu iedzīvotājiem. Lauku sociāli ekonomiskajā vidē Skola veic ne tikai izglītības iestādes, bet arī sociālā atbalsta, kultūras un informācijas centra funkcijas. Izglītojamie aktīvi iesaistās interešu izglītībā. Vecāki ir ļoti apmierināti par iespēju bērniem obligāto pirmsskolas un pamatizglītību, kā arī vidējo izglītību iegūt pēc iespējas tuvu dzīves vietai.

Skolā strādā 33 pedagoģiskie darbinieki, kuru izglītība atbilst Latvijas Republikas normatīvajos aktos noteiktajām prasībām, 19 skolas pedagogi ieguvuši tiesības strādāt speciālās izglītības programmās.

Skolai ir sava atribūtika – karogs, himna, logo. Informācija par skolu publicēta interneta vietnē [www.balvi.lv](http://www.balvi.lv) sadaļā ,,Izglītība” - ,,Tilžas vidusskola”.

No 2019.gada 1.septembra Skolā tiek īstenota Speciālās pamatizglītības programma izglītojamiem ar smagiem garīgās attīstības traucējumiem vai vairākiem smagiem attīstības traucējumiem (izglītības programmas kods 21015911), jo tika likvidēta Tilžas internātpamatskola.

Atbalstu izglītojamiem un pedagogiem sniedz plašs atbalsta personāls: sociālais pedagogs un skolas medmāsa, psihologs, logopēds un speciālais pedagogs, kas tiek finansēti gan no valsts budžeta, gan pašvaldības budžeta.

Skolas vadību nodrošina direktors, direktora vietnieks izglītības jomā, direktora vietnieks pirmsskolas izglītībā un Skolas saimniecības daļas vadītājs. Par Skolas saimniecisko darbību rūpējas 18, savukārt pirmsskolas izglītības grupu darbu nodrošina 13 tehniskie darbinieki. Skolas personāla kadru mainība nav liela. Skolai ir savs ēdināšanas bloks, tas nodrošina ēdināšanu visiem Skolas izglītojamajiem.

Skola izglītojamajiem rīko dažādus veselības, karjeras un drošības izglītības pasākumus. Skolā notiek pasākumi, kas ir kļuvuši par tradīciju un bez kuriem nav iedomājama Skolas ikdiena. Skolā aktīvi darbojas Jaunsardze, tās dalībnieki gūst panākumus valsts mērogā un piedalās starptautiskos pasākumos, nometnēs.

Skola tiek finansēta no valsts un Balvu novada pašvaldības budžeta.

Finanšu līdzekļi Skolas vajadzībām tiek izmantoti racionāli un pārdomāti, saskaņā ar normatīvajos aktos noteikto kārtību.

To aprite un uzskaite ir centralizēta, izlietojums racionāls un efektīvs.

Skola ir latviešu mācībvalodas skola, kura īsteno šādas izglītības programmas:

**Tilžas vidusskolā īstenotās izglītības programmas**

|  |  |  |  |
| --- | --- | --- | --- |
| Programmas nosaukums | Kods | Licence | |
| Izdošanas  datums | Nr. |
| Pirmsskolas izglītības programma | 01011111 | 02.04.2014. | V-7128 |
| Pamatizglītības programma | 21011111 | 02.04.2014. | V-7129 |
| Vispārējās vidējās izglītības profesionāli orientēta virziena programma (komerczinības un valsts aizsardzības mācība) | 31014011 | 02.04.2014. | V-7133 |
| Speciālās pamatizglītības programma izglītojamajiem ar mācīšanās traucējumiem | 21015611 | 02.04.2014. | V-7130 |
| Speciālās pamatizglītības programma izglītojamajiem ar garīgās attīstības traucējumiem | 21015811 | 05.01.2017. | V-8938 |
| Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem | 21015911 | 03.07.2019. | V- 1385 |

**Skolas vīzija:**

Tilžas vidusskola ir vispārizglītojoša mācību iestāde, kas garantē izglītības pieejamību, mācīšanas un mācīšanās procesa kvalitāti, veido un attīsta patstāvīgu, radošu, tikumīgu, tolerantu, mūsdienīgu un darba tirgū konkurētspējīgu personību ar ievirzi mūžizglītībai.

**Skolas misija:**

Apstākļu nodrošināšana izglītojamajiem un pedagogiem, lai iegūtu pozitīvu sekmju dinamiku mācību procesā, balstoties uz katra izglītojamā individuālajām spējām, pedagoģiskā procesa tikumību, ētiskumu, izglītojamo pārliecību par sevi un atbildību pret sabiedrību, izglītojamo radošo spēju izpēte un attīstīšana, patstāvības veidošana.

**Skolas devīze**: Zināt nozīmē uzvarēt!

**Skolas darbības mērķis:**

Nodrošināt kvalitatīvu izglītības procesu, kas veido un attīsta patstāvīgu, radošu, tikumīgu, tolerantu, mūsdienīgu un darba tirgū konkurētspējīgu personību ar ievirzi mūžizglītībai.

**Skolas attīstības plānošanas process**

**MŪSU IZAICINĀJUMI attīstības plānošanas periodā:**

* Skolotāji- mācīšanās vadītāji, konsekventi savās prasībās, paraugs savā darbībā;
* izglītojamie sasniedz augstu, savām spējām atbilstošu zināšanu un prasmju līmeni, attīsta starpdisciplinārās prasmes, attieksmes, motivēti iesaistās mācību procesā;
* ir atrasti sadarbības partnerus starptautiskajos projektos;
* tiek pilnveidots darbs speciālo izglītību programmu īstenošanā izglītojamajiem ar smagiem garīgās attīstības traucējumiem;
* pēc 3 gadiem esam spēcīga pamatskola.

**Skolas uzdevumi:**

* īstenot vispārējās pirmsskolas, pamatizglītības, vispārējās vidējās izglītības profesionāli orientētā virziena programmas un interešu izglītības programmas;
* nodrošināt 21.gadsimtam atbilstīgu mācību saturu, tā viengabalainību, integrāciju un diferenciāciju, sekmējot ikviena izglītojamā zināšanu un prasmju pilnveidošanu ceļā uz Skola 2030;
* veicināt izglītojamo vēlēšanos mācīties, garīgi un fiziski attīstīties atbilstoši katra individuālajām spējām un kļūt par darba tirgū konkurētspējīgu personību;
* sagatavot izglītojamos līdzdalībai dzīvē, atbildīgu lēmumu pieņemšanai demokrātiskā sabiedrībā, spējai uzņemties atbildību;
* veicināt sadarbību skola – skolotājs – izglītojamais– vecāks, lai nodrošinātu obligātās izglītības apguvi un uzlabotu informācijas apmaiņu visos izglītības posmos;
* veidot izglītojamā atbildīgu, cieņpilnu, labvēlīgu, pozitīvu attieksmi pret sevi, skolu, ģimeni un cilvēkiem sabiedrībā;
* veicināt izglītojamo individuālajām spējām atbilstošu zināšanu un prasmju līmeņa sasniegšanu.

**Skolas attīstība balstās uz šādām pamatvērtībām:**

* profesionalitāte
* attīstība
* kvalitāte
* uzņēmība
* līdzatbildība

**Skolas attīstības plānā 2016. - 2018. gadam izvirzītās prioritātes un konkrēti sasniegtie rezultāti**

|  |  |  |
| --- | --- | --- |
| **Darbības joma** | **Prioritāte** | **Sasniegtais rezultāts** |
| **1. Mācību saturs** | Kvalitatīvas izglītības nodrošināšana atbilstoši pamatizglītības un vispārējās vidējās izglītības standartiem, realizējot izvirzītos mērķus un uzdevumus. | * Pedagogi profesionāli īsteno mācību satura apguvi pilnībā un pārzina sava mācāmā priekšmeta standartu. * Priekšmetu metodiskajās komisijās (metodiskajās grupās) ir apzinātas novitātes jaunajos standartos un analizēta to apguve un īstenošana. * Pedagogi daļēji izmanto jaunākās mācību metodes un informācijas tehnoloģijas. * Licencētās vidējās izglītības programmas apmierina visas iesaistītās puses. * Pēc pamatizglītības iegūšanas lielākā daļa jaunieši izvēlas Skolas piedāvātās vidējās izglītības programmas. * Palielinājies izglītojamo skaits profesionāli orientētajā izglītības programmā (valsts aizsardzība, komerczinības). * Saglabāts vidusskolas statuss. |
| **2. Mācīšana un mācīšanās** | Mācību procesa individualizācija un diferenciācija. Mācību procesa modernizācija visos mācību priekšmetos. | * Izstrādāti individuālās izaugsmes plāni izglītojamajiem ar mācīšanās grūtībām un mācīšanās traucējumiem. * Tiek nodrošināts atbalsts talantīgiem bērniem individuālo spēju attīstīšanā. * Mācību procesa individualizācija un diferenciācija mācību stundās, ārpusstundu nodarbībās, stundu sagatavošanā, skolvadībā, izglītojamo patstāvīgajā mācību darbībā. * Regulāri tiek izmantotas informācijas tehnoloģijas, e-žurnāls Mykoob. * Metodiskās komisijas sniedz atbalstu skolotājiem mācību procesa pilnveidē, koordinē vienotu mācību procesa darbību Skolas izglītības programmu īstenošanā. * Skolotāji regulāri pilnveido savu profesionālo meistarību tālākizglītības kursos, semināros, praktikumos. |
| **3. Skolēnu mācību sasniegumi** | Skolēnu zināšanu, prasmju tuvināšana skolēna individuālajām spējām un atbildības līmeņa paaugstināšana. | * Direktore un direktora vietnieks izglītības jomā (mācību darbā) veic stundu vērošanu un stundas analīzi. * Pilnveidojusies sociālā pedagoga un administrācijas sadarbība. * Veikta valsts pārbaudes darbu salīdzinošā analīze valstī, novadā un skolā, noskaidrotas iespējas sasniegumu līmeņa paaugstināšanai Skolā. |
| **4. Atbalsts skolēniem** | Sagatavot skolēnus aktīvai pilsoniskajai līdzdalībai skolas, vietējās kopienas un visas valsts sabiedriskajā dzīvē. | * Skolā tiek sniegts atbalsts un drošības sajūta ikvienam skolēnam * Skolā notiek regulārs informatīvais darbs. * Skolā notiek mērķtiecīgas ārpusstundu aktivitātes. * Skolēnu pašpārvalde aktīvi iesaistās Skolas dzīves organizēšanā. * Izveidota stabila atbalsta sistēmu skolēniem un drošības sajūta vecākiem. * Attīstīt skolēnos radošas personības iezīmes. * Izveidota atbalsta sistēma talantīgiem skolēniem un skolēniem ar mācīšanās traucējumiem. * Veicināta skolēnu izpratne par veselības un cilvēkdrošības jautājumiem un atbildīgu attieksmi un rīcību ikdienas situācijās. |
| **5. Skolas vide** | Drošas un labvēlīgas vides nodrošināšana. | * Skolas un klašu telpas ir atbilstošas sanitāri higiēniskajām normām. * Informātikas, krievu valodas kabinetos, metodiskajā kabinetā veikts kosmētiskais remonts. * Izremontētas zēnu dušas, ierīkotas atsevišķas duškabīnes. * Skolas vadības, personāla un izglītojamo attiecībās valda cieņa un labvēlība. * Izglītojamie zina, ka var lūgt un sagaidīt atbalstu no ikviena Skolas darbinieka. * Konfliktsituācijas tiek risinātas taisnīgi. * Izglītojamie un Skolas darbinieki cenšas ievērot Iekšējās kārtības noteikumus. |
| **6. Resursi** | Tehnoloģiju iespēju izmantošana mācību procesā un pedagogu profesionālā pilnveide darbam ar jaunākām IT.  Materiāli tehniskās bāzes pilnveidošana atbilstoši jauno standartu un programmu prasībām.  Mācību telpu modernizācija atbilstoši mūsdienu prasībām. | * Materiālās bāzes nodrošinājums: iegādāti jauni 5 stacionārie datorkomplekti. * Modernizēti valodu kabineti, informātikas kabinets, Skolas vēstures krātuve. * Uzlabota Skolas fiziskā vide un infrastruktūra. |
| **7. Skolas darba organizācija, vadība un kvalitātes nodrošināšana** | E-vides sistēmu izmantošana skolas darba optimizācijā. | * Ērta, lietotājam pārskatāma vide Skolas elektronisko dokumentu lietošanai. * Ērta, lietotājam pārskatāma Skolas mājas lapa. * Par Skolu Balvu novada pašvaldības mājas lapā www.balvi.lv regulāri tiek ievietota un atjaunota daudzpusīga informācija. * Tūlītēja palīdzība skolotājiem tehnisko un metodisko problēmu risināšanā. |

# 

# Tilžas vidusskolas attīstības prioritātes

|  |  |  |  |  |  |  |
| --- | --- | --- | --- | --- | --- | --- |
| **Pamatjoma** | **Mācību saturs, Mācīšana un mācīšanās, izglītojamo sasniegumi** | | | | |  |
| **Prioritāte** | Jēgpilna mācību procesa organizēšana, attīstot izglītojamo patstāvību, pārliecību par sevi, paaugstinot sekmju dinamiku atbilstoši katra izglītojamā individuālajām spējām. | | | | |  |
| **Mērķis** | Pilnveidot mācīšanas un mācīšanās kvalitāti, nodrošinot pašvadītu, skolēncentrētu mācību procesu, balstītu uz izglītojamā pieredzi un sekmēt vērtīborientētu audzināšanas procesu, vērstu uz sadarbības prasmju attīstību, akcentējot cieņpilnu attieksmi un veselīgu dzīvesveidu. | | | | |
| **Novērtēšanas kritēriji** | 1. Pedagogi pārvalda daudzveidību mācību procesā. 2. Pedagogi pilnveido IT prasmes un pielieto mācību procesā. 3. Pedagogi motivē izglītojamos pašvadītam mācību procesam un individuālo spēju kāpināšanai. 4. Visām pusēm ir saprotams un ievērots mācību satura vērtēšanas process. 5. Pedagogi sadarbojas un dalās pieredzē metodiskā darba grupās. 6. Nodrošināta pirmsskolas izglītības mācību satura pēctecība. 7. Nepārtraukta un pārdomāta pedagogu kompetences pilnveidošana. 8. Visiem speciālās programmas izglītojamajiem sastādīti individuālie mācību plāni. 9. Pedagogiem ir vienota izpratne par skolēncentrētu mācību stundu. 10. Izglītojamie prot plānot savus sasniegumus un izaugsmi atbilstoši savām spējām. 11. Uzsākta kompetenču pieejā balstīta mācību satura īstenošana pirmsskolā. | | | | |
| **Ieviešanas gaita** | | | | | |  |
| **Uzdevumi** | | **Atbildīgais** | **Laiks** | **Resursi** | | |
| 1. Sadarbībā ar Balvu novada izglītības iestādēm (aprobācijā iesaistītām pilotskolām) gūt pieredzi, kā praktiski īstenot kompetenču pieejas ieviešanu pirmsskolas un pamatskolas izglītības programmās. | | Direktore,  direktores vietnieks | 2019. – 2022. | Vadības grupa | | |
| 1. Pilnveidot Skolas pedagogu profesionālo kompetenci atbilstoši pilnveidotā mācību satura ieviešanai. | | Direktore | 2019. – 2022. | Vadības grupa | | |
| 1. Veicināt pirmsskolas izglītības grupu skolotāju sadarbību mēneša tematisko plānu izstrādē, saskaņošanā, paaugstinot mācību satura integrāciju un sasaisti ar reālo dzīvi pašvadītā mācību procesā. | | Direktores vietniece pirmsskolas izglītībā | Ik gadu |  | Direktores vietniece pirmsskolas izglītībā | |
| 1. Pilnveidot individuālo mācību plānu izstrādi un īstenošanu speciālās izglītības programmās. 2. Stiprināt atbalsta personālu mācību satura integrācijas procesā speciālo programmu īstenošanai. | | Direktore | Ik gadu |  | Direktore, direktores vietniece izglītības jomā, atbalsta komanda | |
| 1. Pedagoģisko resursu precizēšana un plānošana, ieviešot jauno pamatizglītības standartu. | | Direktore,  direktores vietnieki | Pēc nepieciešamības |  | Direktore | |
| 1. Izstrādāt mācību materiālus (atgādnes, darba lapas, izdales materiāli, uzskates materiāli), aprobēt pirmsskolā un pamatizglītības mācību stundās. | | Direktores vietnieki | Ik gadu |  | Mācību priekšmetu pedagogi | |
| 1. Nodrošināt mācību procesu saskaņā ar izglītības mūsdienīgai lietpratībai mācību satura un pieejas ieviešanas plānu valstī. | | Direktores vietniece izglītības jomā | Ik gadu |  | Vadības grupa | |
| 1. Nodrošināt izglītojamo vērtēšanas sistēmu Skolā un tās ievērošanu. | | Direktore, direktores vietniece izglītības jomā | Ik gadu |  | Mācību priekšmetu pedagogi | |
| 1. Ieviest starpdisciplinārus pārbaudes darbus mācību procesa īstenošanā. | | Direktores vietniece izglītības jomā | Ik gadu |  | Mācību priekšmetu pedagogi | |
| 1. Akcentēt izglītojamo savstarpējo vērtēšanu un pašnovērtēšanu. 2. Izveidot izglītojamo pašnovērtēšanas sistēmu Skolā. | | Direktores vietniece izglītības jomā | Ik gadu  2020./2021.  m.g. |  | Mācību priekšmetu pedagogi | |
| 1. Metodiskā darba grupās analizēt pārbaudes darbu rezultātus, regulāri analizēt ikdienas darbu, sekmējot izglītojamo pozitīvu sekmju dinamiku. | | Direktore, direktores vietniece izglītības jomā | regulāri |  | Mācību priekšmetu pedagogi | |
| 1. Apbalvot pedagogus un izglītojamos par augstiem sasniegumiem. | | Direktore | Ik gadu |  | Direktore, direktores vietniece izglītības jomā | |
| 1. Izskaidrot jauno mācību saturu vecākiem un izglītojamajiem. | | Direktore, direktores vietniece izglītības jomā | 2019. -2020. |  | Direktore, direktores vietniece izglītības jomā | |
| 1. Izveidot mācību centrus rotaļnodarbību vadīšanai pirmsskolas izglītības programmas īstenošanai. | | Direktors, direktores vietniece pirmsskolā | 2019. -2020. |  | Direktore, direktores vietniece pirmsskolā | |
| 1. Novadīt meistarklasi sadarbības prasmju veicināšanai. | | Direktore, direktores vietniece izglītības jomā | 2019./2020. |  | Direktore, direktores vietniece izglītības jomā | |

|  |  |  |  |  |
| --- | --- | --- | --- | --- |
| **Pamatjoma** | **Atbalsts izglītojamiem** | | | |
| **Prioritāte** | Daudzveidīgas iespējas izglītojamo pašizpausmei, piederības un izcilības sekmēšanai, līdzsvarotas personības veidošanai, akcentējot izglītojamo pozitīvu izaugsmes dinamiku, patriotisko un pilsonisko audzināšanu, karjeras izglītību drošā, estētiskā vidē. | | | |
| **Mērķis** | Sniegt atbalstu katram izglītojamajam personības izaugsmē, lai spētu pieņemt patstāvīgus lēmumus, uzņemties atbildību par savu darbu un būt konkurētspējīgam darba tirgū un sekmēt izglītojamo pozitīvu izaugsmes dinamiku. | | | |
| **Novērtēšanas kritēriji** | 1. Izglītojamo dalība interešu izglītībā (datu analīze). 2. Skola sniedz atbalstu karjeras izglītībā (intervijas, aptaujas). 3. Izglītojamo un pedagogu dalība valsts un starptautiskajos projektos (datu analīze). 4. Skola sniedz atbalstu izglītojamo individuālo kompetenču attīstībai (datu analīze, apataujas, intervijas). 5. Izglītojamo pašpārvaldes darbībā akcentēta pašiniciatīva, sabiedriskā līdzdalība (datu analīze, apataujas, intervijas). 6. Izglītojamo individuālajām spējām atbilstoši mācību sasniegumi ikdienas darbā un valsts pārbaudes darbos. 7. Atrasti sadarbības partneri ERASMUS projekta īstenošanai. 8. Efektīva saziņa, izmantojot platformu „Mykoob“, WhatsApp. 9. Izglītojamie savlaicīgi apmeklē konsultācijas, piedalās PuMPuRS projektā. 10. Priekšmetu skolotāji sadarbojas savstarpēji un kopā ar vecākiem izglītojamo ar speciālajām vajadzībām izaugsmes veicināšanā. 11. Atvērta speciālā klase. 12. Nodrošināts atbalsta personāls. | | | |
| **Ieviešanas gaita** | | | | |
| **Uzdevumi** | | **Atbildīgais** | **Laiks** | **Resursi** |
| 1. Izvērtējot dažādu konkursu, pasākumu piedāvājumu, mērķtiecīgi virzīt un atbalstīt skolēnus pieredzes un redzesloka paplašināšanai. | | Metodisko grupu vadītāji, klašu audzinātāji | Ik gadu | Pedagoģiskā padome |
| 1. Interešu izglītības programmu īstenošanā kā prioritāti izvirzīt kora darbību, mērķtiecīgi gatavojoties skolēnu Dziesmu un deju svētkiem. | | Direktores vietniece | 2019. – 2020. | Direktore, direktores vietniece |
| 1. Veidot daudzpusīgu interešu izglītības programmu piedāvājumu, nodrošinot izglītojamajiem iespējas pilnveidoties dažādās jomās. | | Direktores vietniece | Ik gadu | Direktores vietniece |
| 1. Nodrošināt atbalstu izglītojamajiem karjeras izglītībā, organizējot ikgadēju izstādes “Skola …” apmeklējumu 10. - 12. klašu skolēniem un izmantojot projekta “Karjeras atbalsts vispārējās un profesionālās izglītības iestādēs” iespējas. | | Direktores vietniece | Ik gadu | Direktores vietniece |
| 1. Īstenojot projekta ''Atbalsts priekšlaicīgas mācību pārtraukšanas samazināšanai' aktivitātes, pilnveidot pētnieciskā darba prasmes dabaszinātnēs, matemātiskās domāšanas prasmes un motivēt izglītojamos apmeklēt konsultācijas. | | Direktore | Ik gadu pēc individuālajiem plāniem | Direktore, vadības grupa |
| 1. Nodrošināt iespēju izglītojamajiem apgūt profesionālās pilnveides izglītības programmu „Uzņēmējdarbības pamati“ projekta “Esi līderis” ietvaros. | | Direktore | Ik gadu | Direktore, vadības grupa |
| 1. Nodrošināt iespēju izglītojamajiem apgūt profesionālās pilnveides izglītības programmu „Valsts aizsardzība” pilotprojekta ietvaros. | | Direktore | Ik gadu | Direktore, vadības grupa |
| 1. Mērķtiecīgi veidot piedāvājumu dažādu kultūras pasākumu apmeklējumiem   (teātra izrāde, opera, balets, koncerts) iniciatīvas „Skolas soma“ ietvaros. | | Direktore vietniece | Ik gadu | Direktore, vadības grupa |
| 1. Sniegt atbalstu Skolēnu pašpārvaldes darbībai, nodrošinot izglītojamajiem gūt pieredzi sabiedriskās līdzdalības aktivitātēs, uzņemoties līdzatbildību, veidojot Skolas dzīvi. | | Direktore | Ik gadu | Direktore, vadības grupa, izglītojamo pašpārvalde |
| 1. Organizēt un piedalīties pilsoniskās un patriotiskās audzināšanas pasākumos sadarbībā ar vecākiem, jaunsargiem un sabiedrību. | | Pedagogi, jaunsargu instruktors | Ik gadu | Direktore, direktores vietniece izglītības jautājumos |
| 1. Pētīt sociālo vidi klasēs, analizēt to, kopīgi veidot ieteikumus, risinājumus disciplīnas problēmām klasē. | | Klašu audzinātāji, sociālais pedagogs | Ik gadu | Atbalsta komanda |
| 1. Sekmīgai saziņas nodrošināšanai izmantot e-žurnāla platformu “Mykoob” (uzslavas, kavējumi, aizrādījumi, piezīmes utt.). | | Pedagogi | Regulāri | Direktores vietniece izglītības jautājumos |
| 1. Pilnveidot darbu mācību procesa individualizācijā un diferenciācijā. | | Pedagogi | Regulāri | Direktore, direktores vietniece izglītības jautājumos |
| 1. Pilnveidot klašu audzinātāju, pedagogu un izglītojamo ar speciālajām vajadzībām vecāku sadarbību individuālo spēju pozitīvai izaugsmei. | | Pedagogi | Regulāri | Direktore, direktores vietniece izglītības jautājumos |
| 1. Pēc nepieciešamības atvērt speciālo klasi izglītojamajiem ar speciālām vajadzībām (programmas kods 21015911). | | Direktore | Pēc nepieciešamības | Direktore, direktores vietniece izglītības jautājumos |
| 1. Atbalsta personāla sadarbība, akcentējot izglītojamo pozitīvu izaugsmes dinamiku, līdzsvarotas personības veidošanai. | | Atbalsta komanda | Pēc nepieciešamības | Direktore, direktores vietniece izglītības jautājumos |

|  |  |  |  |  |
| --- | --- | --- | --- | --- |
| **Pamatjoma** | **Skolas resursi, vide** | | | |
| **Prioritāte** | Cilvēkresursi.  Materiāltehniskie resursi | | | |
| **Mērķis** | 1. Pozitīvu vērtību – cieņas, inteliģences, pieklājības saglabāšana savstarpējā komunikācijā un sadarbībā veicinoša skolas vide.  2. Drošības sistēmas pilnveide Skolā (novērošanas kameru uzstādīšana 3.stāvā).  3. Speciālās izglītības programmu nodrošinājums atbilstoši MK noteikumu nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām”. | | | |
| **Novērtēšanas kritēriji** | 1. Skolas vidi raksturo pozitīvas vērtības (aptauja, intervijas). 2. Pozitīvie piemēri tiek atspoguļoti masu medijos (datu analīze). 3. Skolā tiek uzturētas tradīcijas, iedibinātas jaunas (datu analīze). 4. Balvu novada pašvaldības mājas lapā [www.balvi.lv](http://www.balvi.lv) regulāri tiek ievietota jauna informācija par notiekošo Skolā (datu analīze). 5. Izveidota Skolas mājas lapa. 6. Mācību procesā un Skolas darbības nodrošināšanā izmantojamo tehnoloģiju atjaunošana un pilnveidošana. 7. Skolas telpu un teritorijas labiekārtošana. 8. Efektīva drošības sistēma Skolā. | | | |
| **Ieviešanas gaita** | | | | |
| **Uzdevumi Skolas emocionālās, psiholoģiskās vides stiprināšanai** | | **Atbildīgais** | **Laiks** | **Resursi** |
| 1. Veidojot Skolas pašvērtējumu par katru mācību gadu, pēc nepieciešamības organizēt intervijas, diskusijas, skolēnu anketēšanu, aptauju vai SVID analīzi, lai iegūtu objektīvu informāciju par Skolas darbu. | | Direktore | Ik gadu | Pedagoģiskā padome |
| 1. Izmantot Skolas simboliku suvenīros un dienasgrāmatās, stiprinot vienotību un piederību Skolai. | | Direktore | Ik gadu | Direktores vietniece izglītības jomā |
| 1. Mērķtiecīgi veidot Skolas pozitīvo tēlu, ievietojot informāciju Balvu novada mājas lapā, laikrakstos un citos masu medijos un administrējot Skolas sociālo tīklu profilu. | | Direktore, Informācijas tīkla pārzinis | Ik gadu | Direktores vietniece izglītības jomā |
| 1. Izveidot Skolas mājas lapu, lai veicinātu skolēnu pašizpausmes iespējas, dažādību informācijas apritē. | | Informācijas tīkla pārzinis | 2019.- 2020. | Vadības grupa, skolēnu pašpārvalde |
| 1. Apkopot Skolas vēstures materiālus un veidot Skolas bukletu, gatavojoties Skolas 70 gadu jubilejai. | | Vēstures skolotājs | 2019.– 2021. | Vadības grupa |
| 1. Veicināt izglītojamo talantu un radošā potenciāla izpausmi, organizējot tradicionālos Skolas pasākumus. | | Direktores vietniece izglītības jomā, klašu audzinātāji | Ik gadu | Direktores vietniece izglītības jomā |
| 1. Integrēt veselību veicinošas aktivitātes mācību procesā, iekļaujoties Veselību veicinošu skolu tīklā un veicinot izglītojamo un skolas darbinieku veselību. | | Sociālais pedagogs | Ik gadu | Direktore |
| 1. Organizēt izglītojošus, informatīvus pasākumus 9. un 12. klašu izglītojamajiem un viņu vecākiem, sniedzot atbalstu lēmuma pieņemšanā par izglītošanās iespējām Balvu novadā un Latvijā. | | Klašu audzinātāji | Ik gadu | Direktores vietniece izglītības jomā |
| 1. Vienotības un kopības stiprināšanai radīt atbilstošu vidi Skolas bibliotēkā svētku, gadskārtu ieražu svinēšana. | | Skolas bibliotekārs | Ik gadu | Direktores vietniece izglītības jomā |
| **Uzdevumi skolas fiziskās vides pilnveidei** | | **Atbildīgais** | **Laiks** | **Resursi** |
| 1. Nodrošināt skolēnu pašvadītas mācīšanās prasmju attīstību, iekārtojot un pilnveidojot tam atbilstošas vietas Skolas gaiteņos. | | Direktore | 2019. – 2022. | Vadības grupa |
| 1. Veidot Skolas, pirmsskolas grupu noformējumu atbilstoši valsts un gadskārtu svētkiem. | | Vizuālās mākslas pedagogi, pirmsskolas pedagogi | Ik gadu | Vadības grupa |
| 1. Uzstādīt novērošanas kameras 3.stāvā un 2.stāva gaitenī. | | Direktore | 2019.-2022. | Skolas budžets, sponsori |
| 1. Darbinieku izglītošana bērnu aizsardzības jautājumos, drošības jautājumos. | | Direktore | 2019.-2022. | Direktore, direktores vietniece izglītības jomā |
| 1. Planšetdatoru iegāde speciālo programmu īstenošanai (programmu kodi 21015811, 21015911). | | Direktore | 2020.-2022. | Direktore, direktores vietniece izglītības jomā |
| 1. Skārienjūtīgo ekrānu iegāde speciālo programmu īstenošanai (programmu kodi 21015811, 21015911). | | Direktore | 2020.-2022. | Direktore, direktores vietniece izglītības jomā |
| 1. Robotikas komplektu iegāde mācību procesa nodrošināšanai. | | Direktore | 2020.-2022 | Direktore, direktores vietniece izglītības jomā |

|  |  |  |  |  |
| --- | --- | --- | --- | --- |
| **Pamatjoma** | **Skolas darba organizācija, vadība un kvalitātes nodrošināšana** | | | |
| **Prioritāte** | Paaugstināt resursu pārvaldības kvalitāti pārmaiņu vadībai. Īstenot Skolas attīstības plānu. | | | |
| **Mērķis** | Veiksmīgi tiek īstenota pāreja uz izglītības mūsdienīgai lietpratībai mācību satura un pieejas īstenošanu,  iesaistot visas ieinteresētās puses Skolas darba pašnovērtēšanas procesā un Skolas attīstības plāna izstrādē. | | | |
| **Novērtēšanas kritēriji** | 1. Uzlabojusies Skolas iekšējās un ārējās komunikācijas kvalitāte.  2. Attīstīta demokrātiska lēmumu pieņemšanas kultūra.  3. Regulāri veikta rezultātu novērtēšana par plāna izpildi.  4. Ir noteikta pārraudzība par attīstības plāna izpildi un nepieciešamajām korekcijām.  5. Attīstības plāns pieejams un saprotams visām ieinteresētajām pusēm.  6. Ar pašvērtējuma ziņojumu iepazīstināti vecāki, darbinieki, izglītojamie, pašvaldība.  7. Attīstības plāna rezultāti tiek izmantoti Skolas darba attīstībā.  8. Skolas darba pašvērtējums ik gadu aktualizēts uz 1.septembri. | | | |
| **Ieviešanas gaita** | | | | |
|  | | **Atbildīgais** | **Laiks** | **Resursi** |
| 1. Izvērtēt un izvirzīt Skolas prioritātes katram mācību gadam. | | Direktors | Ik gadu | Direktore, direktores vietniece izglītības jomā |
| 1. Attīstīt demokrātisku lēmumu pieņemšanas kultūru, apspriežot un apstiprinot attīstības plānu pedagoģiskajā padomē, Skolas padomē, pašvaldībā. | | Direktors |  | Direktore |
| 1. Veikt Skolas darba pašnovērtēšanu pamatjomās. | | Direktors, pedagogi | Ik gadu | Direktore, direktores vietniece izglītības jomā |
| 1. Veicināt visas ieinteresētās puses iesaistīšanos Skolas darba plānošanā un analīzē. | | Direktore, direktora vietnieki, | Ik gadu | Vadības grupa, skolas kolektīvs |
| 1. Datu vākšanas attīstība, lai virzītos uz pierādījumos balstītu izglītības kvalitātes monitoringa sistēmu | | Direktore, direktores vietnieki | Ik gadu | Vadības grupa, skolas kolektīvs |
| 1. Plānot Skolas darba turpmāko attīstību, veicot nepieciešamās darbības skolas statusa maiņai | | Direktore, direktores vietnieki | 2022. | Direktore, direktores vietnieki, darbinieki |
| 1. Veidot Skolu kā mācīšanās organizāciju pilnveidotā mācību satura kontekstā. | | Direktore, direktores vietnieki | Ik gadu | Vadības grupa |

Tilžas vidusskola katru gadu izstrādā kārtējā mācību gada darba plānu, kas balstīts uz Attīstības plānā noteiktajiem mērķiem, uzdevumiem un sasniedzamajiem rezultātiem. Darba plānā tiek noteikti plānotie pasākumi, atbildīgās personas, iesaistītās puses, nepieciešamie resursi un īstenošanas termiņi. Katra nākamā mācību gada darba plāns tiek izstrādāts, vadoties pēc iepriekšējā mācību gada darba plāna izpildes, novērtējot sasniegtos rezultātus.

Attīstības plāns apspriests Tilžas vidusskolas pedagoģiskās padomes sēdē 2020.gada 3.martā .

Direktore: Gunta Rižā

Domes priekšsēdētājs Aigars Pušpurs